I 1961 medvirkede Mejding i Danmarks første skrækfilm, filmen ''[[Reptilicus]]'' af den amerikanske instruktør [[Sidney Pink]]. Filmen modtog overvejende negative anmeldelser, men er siden hen blevet en kultfilm.{{sfn|Mejding|2012|p=117-118}} I 1961 fik Mejding sin debut som instruktør, da han gennem skuespilkollegaer blev kontaktet omkring opsætningen af [[Albert Camus]]' ''[[De retfærdige]]''. Mejding indvilligede i jobbet og opførte stykket på [[Riddersalen]] på Frederiksberg, hvor medvirkende bl.a. var [[Hans Rostrup]], [[Paul Schleisner]], [[Kirsten Walther]], [[Baard Owe]], [[Mogens Hermansen]], [[Anker Taasti]], [[Harry Katlev]] og [[Susse Wold]]. Mejding grundlagde her Ungdommens Teater, som dog blev lukket ned kort efter grundet manglende finansering.{{sfn|Mejding|2012|p=118-119}} I 1962 medvirkede han i teaterforestillinger som ''[[Slutspurten]]'' og ''[[Balkonen]]'' på Det Ny Teater og medvirkede i ''[[Frøken April]]'', der blev delvist optaget i [[Athen]]. Samme år modtog han som kun tredje i historien, [[Poul Reumert]]s Fødselsdsagslegat på 5000 kr., som han fik overrakt personligt under en middag hos Reumert.{{sfn|Mejding|2012|p=146-148}}
Levende_personer Personbillede_savnes Kunst Historie Kultur